Dan Barna: Dacă PSD decide să-l susţină pe premierul Cîțu, atunci noi suntem în opoziție.
Vicepeşedintele USR Dan Barna a declarat, după ce miniştrii propuşi de Dacian Cioloş au primit aviz negativ, că plenul este suveran. Acesta a spus că, în cazul în care PSD îl va susţine pe Florin Cîţu ca premier, USR va intra în opoziţie. Dan Barna a avut 11 voturi "pentru", 20 "împotrivă" şi 10 abţineri.
Întrebat marţi ce şanse are Guvernul Dacian Cioloş, în condiţiile în care miniştrii propuşi au primit aviz negativ, Dan Barna a spus: "Plenul este suveran, majoritatea se confirmă sau se infirmă în Parlament. Acest Cabinet va merge mâine (miercuri – n.r.) în faţa plenului, ne vom susţine punctul de vedere şi vom vedea care va fi decizia Parlamentului în ansamblul său".Acesta a admis că portiţa pentru negocieri cu PNL este încă deschisă, dar cu un alt premier."Portiţa este în continuare deschisă, suntem toal de acord să ne aşezăm la masa dialogului pentru a continua coaliţia, e o singură nuanţă: subiectul Florin Cîţu pentru USR este un subiect încheiat, adică este un premier care nu mai are susţinerea politică a USR. În momentul în care avem un alt premier şi putem discuta de o nouă susţinere politică în cadrul coaliţiei evident portiţa din USR e deschisă", a mai spus Barna.Conform acestuia, criza se poate încheia mâine, prin votarea Guvernului."Înţeleg că aceasta a fost decizia PNL de a se poziţiona pe abţinere ca să transmită un mesaj de disponibilitate la dialog. Confirm disponibilitatea la dialog, USR este exact în aceeaşi poziţie în care am fost din prima zi a crizei: cu un alt premier putem să ne aşezăm la masă. În câteva zile criza poate să înceteze, dar mâine criza poate să înceteze printr-un vot pentu Cabinetul Dacian Cioloş", a mai spus vicepreşedintele USR.Întrebat dacă se aşteaptă ca PNL să aibă o altă propunere de premier, Barna a răspuns: "Da. Pentru că România trebuie să iasă din ciză, dar există şi cealaltă variantă care e în spaţiul public. Dacă PSD decide să-l susţină pe premierul Cîţu atunci noi suntem în opoziţie şi avem o majoritate PNL-PSD".Dan Barna, propus de USR pentru Ministerul Afacerilor Externe a primit marţi aviz negativ în comisiile de specialitate. Barna a avut 11 voturi "pentru", 20 "împotrivă" şi 10 abţineri.